L'article 136 de l'Estatut determina les competències de la Generalitat en matèria de funció pública.
Així mateix, d'acord amb l'article 164.c) correspon a la Generalitat, en matèria de seguretat pública, la competència en la creació i l'organització de la policia de la Generalitat-mossos d'esquadra.
L'article 48.2 de la Llei 10/1994, d'11 de juliol, de la policia de la Generalitat-mossos d'esquadra, disposa textualment que "el règim de llicències, permisos i vacances, a què es refereix l'apartat 1, s'ha d'establir reglamentàriament, atenent les necessitats del servei.".
A l'empara d'aquesta habilitació, es va aprovar el Decret 15/1997, de 21 de gener, pel qual es regula el règim de llicències, permisos i vacances dels membres del cos de mossos d'esquadra.
L'article 3 de la refosa en un text únic dels preceptes de determinats textos legals vigents a Catalunya en matèria de funció pública, aprovada pel Decret legislatiu 1/1997, de 31 d'octubre, disposa que en aplicació d'aquesta Llei l'òrgan competent pot dictar normes específiques per adequar-la a les peculiaritats dels mossos d'esquadra, entre d'altres.
En el mateix sentit, la disposició addicional tercera de la Llei 8/2006, en el seu punt primer, preveu que en el termini de tres mesos, a comptar de l'entrada en vigor d'aquesta Llei, el Govern n'ha de fer el desplegament reglamentari i adaptar-ne les mesures a les peculiaritats dels mossos d'esquadra, entre d'altres.
Així mateix, la disposició final de la Llei 10/1994, d'11 de juliol, de la policia de la Generalitat-mossos d'esquadra, faculta el Govern de la Generalitat i, si escau, la persona titular del departament competent en matèria de seguretat pública per fer el desplegament reglamentari d'aquesta Llei.
En especial, s'ha de destacar la necessitat d'incorporar a l'estatut del personal del cos de mossos d'esquadra les mesures recollides a la Llei 8/2006, de 5 de juliol, en tant que suposen importants avenços en àmbits com la conciliació de la vida personal, familiar i laboral –en especial mitjançant la regulació de permisos vinculats a la filiació, la convivència i la família-, l'equiparació entre la filiació biològica i les adopcions i acolliments, l'equiparació de les unions estables de parella amb els matrimonis, i la incorporació de mesures per fer més efectiva la protecció de les dones en situació de violència masclista.
Tenint en compte aquesta normativa, el present Decret té per objecte la regulació del règim de llicències i permisos, així com les corresponents reduccions de jornada i les vacances de les persones membres del cos de mossos d'esquadra.
En aquesta regulació, fent ús dels referits preceptes habilitadors, s'han incorporat les adaptacions necessàries per tal de garantir l'efectivitat dels drets recollits tot tenint en compte les particularitats organitzatives del cos de mossos d'esquadra.
En concret, el Decret regula en els capítols 2, 3, 4 i 5 les diferents modalitats de llicències, permisos, reduccions de jornada i vacances.
El capítol 6 preveu el procediment de concessió i estableix el sentit del silenci en els casos en què no hi hagi resolució expressa de la direcció general competent en matèria de policia.
Vist l'informe del Consell de la Policia-mossos d'esquadra,
Per tot això, d'acord amb el dictamen de la Comissió Jurídica Assessora, a proposta del conseller d'Interior, Relacions Institucionals i Participació, i d'acord amb el Govern,
1.1 L'objecte d'aquest Decret és establir el règim de llicències, permisos i reduccions de jornada, així com les vacances de les persones membres del cos de mossos d'esquadra.
1.2 L'autorització de les llicències, permisos, reduccions de jornada i vacances és competència de la direcció general competent en matèria de policia i podrà ser objecte de delegació.
Es poden concedir llicències a les persones membres del cos de mossos d'esquadra:
d) Per a l'exercici de funcions sindicals.
3.1 Es poden concedir llicències per fer estudis sobre matèries directament relacionades amb el lloc de treball, sempre que hi hagi un informe favorable del cap de la unitat en què el/la funcionari/ària presta els seus serveis.
Només si aquesta llicència es concedeix per interès propi de l'Administració, la persona que l'ha sol·licitat té dret a percebre totes les seves retribucions.
L'apreciació d' aquest interès de l'Administració correspon a la direcció general competent en matèria de policia.
3.2 Als efectes de l'acompliment de la jornada de treball anual, quan es tracti d'estudis i cursos de formació inclosos dins les activitats programades per l'Institut de Seguretat Pública de Catalunya i d'aquells altres que determini la direcció general competent en matèria de policia, es podran computar les hores de treball que corresponguin tenint en compte la planificació de la jornada de la persona interessada i d'acord amb els criteris sobre formació del funcionariat del cos de mossos d'esquadra que estableixi la direcció general competent en matèria de policia.
Llicència per a assumptes propis
4.1 Es poden concedir llicències per a assumptes propis, sense cap retribució, la duració acumulada de les quals no podrà excedir en cap cas els sis mesos cada dos anys.
4.2 La durada mínima d'aquesta llicència és de deu dies naturals i la seva concessió resta subordinada a les necessitats del servei.
L'òrgan competent per concedir-la valorarà conjuntament els motius al·legats per la persona sol·licitant i, també, la possible pertorbació dels serveis amb la seva concessió.
5.1 Les persones membres del cos de mossos d'esquadra, en els supòsits de malaltia i accident que els incapaciti temporalment per al desenvolupament de les funcions policials, tindran dret a llicència, d'acord amb el règim de previsió social al qual la persona funcionària estigui acollida.
5.2 La direcció general competent en matèria de policia, mitjançant els serveis mèdics corresponents, pot fer el seguiment i la verificació de l'estat de la malaltia del funcionari amb l'objectiu de tenir coneixement d'aquesta, prestar l'ajut necessari i aconseguir la seva total i prompta recuperació.
Llicència per a l'exercici de funcions sindicals
Les llicències per exercir funcions sindicals a temps total es gaudiran de conformitat amb el que s'estableixi per acord amb les organitzacions sindicals representatives del cos de mossos d'esquadra.
Si dues persones sol·liciten un mateix permís pel mateix fet causant s'haurà de gaudir de forma alternativa i sense superar el termini global màxim establert per a cada modalitat de permís, a excepció del que disposen els articles 9.2, 9.3, 9.9, 9.11 i 10.2.
En atenció a les especials característiques del cos de mossos d'esquadra, les necessitats del servei s'hauran de tenir en compte quan es resolguin les peticions de les persones interessades.
Les persones membres del cos de mossos d'esquadra poden gaudir dels permisos següents:
8.1 Retribuïts, no recuperables i amb justificació:
d) Per adopció o acolliment internacional.
e) Per naixement, adopció o acolliment.
h) Per atendre fills/filles discapacitats/ades.
j) Per mort, accident, hospitalització o malaltia greu de familiar fins al segon grau.
k) Per situacions de violència masclista.
m) Per a exàmens finals en centres oficials i per a altres proves definitives d'avaluació i alliberadores en els esmentats centres.
n) Per a deures inexcusables de caràcter públic o personal.
o) Per a assistència a judicis.
8.2 Retribuïts, recuperables i amb justificació:
a) Flexibilitat horària recuperable.
c) Flexibilitat per a situacions de violència masclista.
8.3 Retribuïts, no recuperables i sense justificació:
8.4 No retribuïts, amb justificació:
Sense retribució per atendre un familiar.
Permisos retribuïts, no recuperables i amb justificació
El permís per raó de matrimoni o per inici de convivència, en el cas de les unions estables de parella, té una durada de quinze dies naturals consecutius.
Els cònjuges o convivents en poden gaudir dins el termini d'un any a comptar de la data del casament o de l'inici de la convivència.
A efectes d'aquest permís es considera inici de la convivència el moment en què la unió estable de parella queda acreditada mitjançant el procediment legalment establert a l'efecte.
9.2 Permís per matrimoni de familiar.
El matrimoni de familiar fins al segon grau de consanguinitat o afinitat dóna dret a un permís d'un dia d'absència del lloc de treball sempre que l'acte del matrimoni coincideixi amb una jornada planificada de treball.
Aquest permís, si el matrimoni té lloc fora de Catalunya, és ampliable a un màxim de dos dies consecutius d'absència, el dia de l'acte del matrimoni i l'anterior o posterior, sempre que coincideixin amb jornades planificades de treball.
9.3.1 El permís per maternitat, en cas de filiació biològica, té una durada de setze setmanes ininterrompudes.
Aquest permís s'ampliarà en dues setmanes més, en el supòsit de discapacitat del fill o filla, i per cada fill o filla a partir del segon, en els supòsits de part múltiple.
El permís es distribuirà a opció de la funcionària sempre que sis setmanes siguin immediatament posteriors al part.
L'altre progenitor o progenitora, sempre que tingui la guarda legal del fill o filla, pot fer ús de tot el permís de maternitat, o de la part que en resti, en el cas de mort o malaltia incapacitant de la mare o en el cas de guarda legal exclusiva.
No obstant això, i sens perjudici de les sis setmanes immediatament posteriors al part de descans obligatori per a la mare, en cas que els progenitors treballin, la mare, en iniciar-se el període de descans per maternitat, pot optar perquè l'altre progenitor gaudeixi d'una part determinada i ininterrompuda del període de descans posterior al part, de forma simultània o bé successiva amb el de la mare.
L'altre progenitor pot seguir gaudint del permís de maternitat inicialment cedit, encara que en el moment previst per a la reincorporació de la mare a la feina aquesta estigui en situació d'incapacitat temporal.
En els casos de gaudiment simultani de períodes de descans, la suma d'aquests no pot excedir de les setze setmanes o de les que correspongui en cas de discapacitat del fill o filla o de part múltiple.
En els casos de part prematur i en aquells en què, per qualsevol altra causa, el nounat hagi de romandre hospitalitzat a continuació del part, aquest permís s'ampliarà en tants dies com el nounat es trobi hospitalitzat, amb un màxim de tretze setmanes addicionals.
9.3.2 El permís per maternitat en cas d'adopció o acolliment, tant preadoptiu com permanent o simple, de durada no inferior a un any, té una durada de setze setmanes ininterrompudes.
Aquest permís s'amplia dues setmanes més en el supòsit de discapacitat del menor adoptat o acollit i per cada fill o filla, a partir del segon, en els supòsits d'adopció o acolliment múltiple.
El còmput del termini es comptarà a elecció del/de la funcionari/ària, a partir de la decisió administrativa o judicial d'acolliment o a partir de la resolució judicial per la qual es constitueix l'adopció sense que en cap cas un mateix menor pugui donar dret a més d'un permís per maternitat.
En el cas que els dos progenitors treballin, el permís s'ha de distribuir a opció de les persones interessades, que en poden gaudir de forma simultània o successiva, sempre en períodes ininterromputs.
En els casos de gaudiment simultani de períodes de descans, la seva suma no pot passar de les setze setmanes o de les que corresponguin en cas d'adopció o acolliment múltiple i de discapacitat del menor o la menor adoptat/ada o acollit/ida.
El permís per adopció o acolliment internacional, tant preadoptiu com permanent o simple, podrà iniciar-se fins a sis setmanes abans de la resolució judicial per la qual es constitueix l'adopció o la decisió administrativa o judicial d'acolliment.
9.3.3 La persona que gaudeix del permís per maternitat pot gaudir d'aquest permís a temps parcial, d'una manera ininterrompuda, sempre que les necessitats del servei ho permetin.
En el cas de filiació biològica, la mare pot gaudir del permís a temps parcial només a patir de la sisena setmana posterior al part.
La manera en què es distribueix el temps del permís requereix l'acord previ entre la persona afectada i l'òrgan competent per a la concessió del permís.
El permís per maternitat a temps parcial és incompatible amb els permisos per lactància i amb la reducció de jornada per guarda legal.
9.4 Permís especial per adopció o acolliment internacional.
Si és necessari el desplaçament previ dels progenitors al país d'origen de l'adoptat/ada, en els casos d'adopció o acolliment internacional, es té dret, a més del previst per a la maternitat, a un permís de fins a dos mesos de durada, que es podrà gaudir de manera fraccionada, percebent durant aquest període exclusivament les retribucions bàsiques.
9.5 Permís per naixement, adopció o acolliment.
El progenitor o progenitora que no gaudeix del permís per maternitat té dret a un permís de cinc jornades planificades de treball consecutives dins els deu dies següents a la data de naixement, o a l'arribada del menor o la menor adoptat/ada o acollit/ida a la llar familiar en el cas d'adopció o acolliment.
En el cas de part, adopció o acolliment, tant preadoptiu com permanent o simple, si es tracta de dos fills o filles, la durada del permís s'amplia a deu jornades planificades de treball dins els quinze dies següents a la data del naixement o a l'arribada del menor o la menor adoptat/ada o acollit/ida a la llar familiar.
Si són tres o més fills o filles, la durada del permís s'amplia a quinze jornades planificades de treball dins els vint dies següents a la data del naixement o a l'arribada del menor o la menor adoptat/ada o acollit/ida a la llar familiar.
9.6.1 El progenitor o progenitora que no gaudeix del permís de maternitat té dret a un permís de paternitat de quatre setmanes consecutives.
Si el gaudiment del permís de maternitat és compartit, serà a opció dels/de les progenitors/ores sol·licitar-ne el gaudiment per un o altre.
Aquest permís es pot gaudir durant el període comprès des del finiment del permís per naixement del fill o filla, des de la resolució judicial per la qual es constitueix l'adopció, o a partir de la decisió administrativa o judicial d'acolliment, i fins que fineixi el permís per maternitat, o també immediatament després del finiment d'aquest permís.
9.6.2 El progenitor o progenitora d'una família monoparental, si té la guarda legal exclusiva del fill o filla, també pot gaudir d'aquest permís a continuació del de maternitat.
9.6.3 En cas que coincideixi en la mateixa persona el gaudi del permís de paternitat i el del permís de lactància, no varia la data d'inici del còmput de la lactància que és manté en tot cas a partir del finiment del permís de maternitat.
9.7 Disposicions comunes als permisos de maternitat i paternitat.
9.7.1 Si el període del permís de maternitat o del permís de paternitat coincideix totalment o parcialment amb algun dels cicles de vacances concedits, la persona afectada haurà de sol·licitar un nou cicle de vacances per gaudir-lo un cop finit el permís.
Si les necessitats del servei ho permeten, el còmput de les vacances s'iniciarà l'endemà de la data de finiment del permís.
En els casos en què les necessitats del servei no permetin el gaudiment de les vacances l'endemà de la data del finiment del permís, la persona funcionària pot sol·licitar un nou cicle de vacances dels que restin disponibles en la seva destinació.
9.7.2 Durant el gaudiment del permís per maternitat o per paternitat es podrà participar en els cursos de formació que convoqui l'Administració.
9.8.1 El permís de lactància és d'una hora diària d'absència del lloc de treball, la qual es pot dividir en dues fraccions de trenta minuts a l'inici i al final de la jornada.
En els casos de part, adopció o acolliment permanent o preadoptiu múltiple, el permís és de dues hores diàries, les quals es poden dividir en dues fraccions d'una hora a l'inici i al final de la jornada.
El període del permís s'inicia un cop finit el permís de maternitat i té una durada màxima de vint setmanes.
9.8.2 A petició de l'interessat o interessada, les hores del permís de lactància es poden compactar per gaudir-les en jornades senceres planificades de treball, consecutives o repartides per setmanes, sense alterar el moment d'inici del període de permís i tenint en compte sempre les necessitats del servei.
Aquest permís és compatible amb la reducció de jornada per guarda legal.
9.9 Permisos per atendre fills/filles discapacitats/ades.
Els progenitors amb fills/filles discapacitats/ades tenen dret conjuntament a permisos d'absència del lloc de treball per poder assistir a reunions o visites en els centres educatius especials o sanitaris on rebin suport.
9.10.1 Les funcionàries embarassades del cos de mossos d'esquadra tenen dret a absentar-se del lloc de treball per assistir a exàmens prenatals i a tècniques de preparació per al part, durant el temps necessari per dur a terme aquestes pràctiques, amb la justificació prèvia de la necessitat de fer-ho dins la jornada de treball.
9.10.2 Les parelles que opten per l'adopció o l'acolliment, tant preadoptiu com permanent o simple, tenen dret a absentar-se del lloc de treball per dur a terme els tràmits administratius requerits per l'administració competent fets a Catalunya, durant el temps necessari, amb la justificació prèvia que s'han de fer dins la jornada de treball.
9.11 Permís per mort, accident, hospitalització o malaltia greu de familiar fins al segon grau.
El permís per mort, accident, hospitalització o malaltia greu de familiar fins al segon grau de consanguinitat o afinitat té una durada de dues jornades planificades de treball consecutives dins els cinc dies naturals següents a la data en què es produeix el fet causant si aquest succeeix en el mateix municipi de la destinació del funcionari.
Aquest permís és ampliable a quatre jornades planificades de treball consecutives dins els deu dies naturals següents a la data en què es produeix el fet causant si aquest succeeix en un municipi diferent del municipi on està destinat el funcionari.
Excepcionalment i per motius degudament justificats, es pot ampliar el permís fins a sis jornades planificades de treball consecutives.
Els dies de permís s'han de gaudir a partir de la primera jornada planificada de treball posterior al dia en què s'hagi produït el fet causant de la concessió del permís.
9.12 Permís per raó de violència masclista.
Les funcionàries en situació de violència masclista que, per aquest motiu, s'hagin d'absentar del lloc de treball tenen dret que aquestes faltes d'assistència es considerin justificades d'acord amb el que determinin els serveis socials, policials o de salut corresponents.
9.13 Permís per a trasllat de domicili.
El funcionari o la funcionària podrà gaudir de dos dies planificats de treball consecutius per tal de dur a terme el trasllat.
9.14 Permís per a exàmens finals en centres oficials i per a altres proves definitives d'avaluació i alliberadores en els esmentats centres.
El funcionari o la funcionària podrà gaudir d'una jornada planificada de treball per a examen final en centres oficials, i per a altres proves definitives d'avaluació i alliberadores en els esmentats centres, el temps indispensable per fer-les.
Les persones membres del cos de mossos d'esquadra que el dia dels exàmens finals en centres oficials treballin en torn de nit podran optar, quan ho sol·licitin, entre gaudir de descans el torn de nit immediatament anterior o del mateix dia a la data que tinguin l'examen.
9.15 Permís per a deures inexcusables de caràcter públic o personal.
Les persones funcionaries del cos de mossos d'esquadra gaudeixen d'aquest permís durant el temps indispensable per complir-los, sempre que no puguin efectuar-se fora de la jornada de treball.
9.16.1 Quan l'assistència a judicis, citacions per prestar declaracions i similars, per raó del servei policial, és en dies lliures de servei, es computen tres hores de treball efectiu quan es produeix dins la comarca de destinació, i cinc hores de treball efectiu quan es produeix fora de la comarca de destinació, sens perjudici que puguin ser més hores si aquestes són degudament justificades.
Quan l'assistència comporti l'estada fora de la comarca de destinació del funcionari per una durada superior a vint-i-quatre hores, es computaran set hores i mitja de treball efectiu per cada dia.
Si l'assistència és assenyalada per al matí següent a un torn de nit en què el funcionari hagi de treballar, aquest podrà demanar permís aquell torn de nit, i es computaran a efectes de jornada de treball anual cinc hores de treball efectiu, les quals poden ser objecte d'increment si es requereix de més hores, si aquestes són degudament justificades.
9.16.2 Quan l'assistència de la persona funcionària es produeix en dies de treball efectiu, es concedeix el temps indispensable per al seu compliment.
9.17 Permís per hores acumulades.
Les persones membres del cos de mossos d'esquadra poden sol·licitar permisos per hores acumulades, d'acord amb els criteris de còmput i gaudiment que determini la direcció general competent en matèria de policia.
Permisos retribuïts, recuperables i amb justificació
10.1 Permisos de flexibilitat horària recuperable
Es poden autoritzar permisos d'absència del lloc de treball d'un mínim d'una hora i un màxim de set per a visites o proves mèdiques d'ascendents o descendents fins al segon grau de consanguinitat o afinitat i per a reunions de tutoria amb els docents responsables dels/de les fills/filles.
El temps d'absència l'ha de recuperar la persona afectada durant la mateixa setmana o, si no és possible, en les quatre setmanes posteriors al fet causant, en què gaudeix del permís, tenint en compte les necessitats del servei.
Aquests permisos poden ser puntuals o periòdics.
10.2 Permisos de flexibilitat per atendre fills discapacitats.
Els progenitors amb fills discapacitats tenen dret a dues hores de flexibilitat horària diària per poder conciliar els horaris dels centres d'educació especial o dels altres centres on el fill o filla discapacitat/ada rep atenció.
10.3 Permisos de flexibilitat per situacions de violència masclista.
Les dones en situació de violència masclista tenen dret a les hores de flexibilitat horària que, d'acord amb cada situació concreta, siguin necessàries per a llur protecció o assistència social.
Permisos retribuïts, no recuperables i sense justificació
11.1 Permís per a assumptes personals.
11.1.1 Es pot disposar d'un màxim de 68 hores de permís per assumptes personals per cada any complet de servei, o la part proporcional que correspongui quan el temps realment treballat sigui inferior a l'any o en els casos de reducció de jornada.
El temps de gaudiment del permís per assumptes personals ha d'abastar la totalitat de la jornada de treball, sempre que l'interessat tingui hores suficients.
Si no es disposa d'hores d'assumptes personals suficients, s'hi poden afegir hores acumulades, per tal de completar la jornada festiva.
Es pot acumular el gaudiment d'hores de vacances i d'assumptes personals.
11.1.3 La concessió d'aquest permís resta subordinada a les necessitats del servei i en tots els casos caldrà garantir que la mateixa unitat on es presten els serveis assumirà sense dany per a terceres persones o per a la pròpia organització les tasques del funcionari al qual es concedeix el permís.
11.1.4 El període de gaudiment del permís per a assumptes personals és el comprès en l'any policial.
11.2 Permís per a crèdit horari sindical.
Els permisos per a l'exercici de funcions sindicals, de formació sindical o de representació de personal es gaudiran de conformitat amb el que s'estableixi per acord amb les organitzacions sindicals representatives del cos de mossos d'esquadra.
Permís no retribuït, no recuperable i amb justificació per atendre un familiar
Es poden concedir permisos sense retribució per atendre un familiar fins al segon grau de consanguinitat o afinitat per un període mínim de deu dies i màxim de tres mesos, prorrogable, excepcionalment, fins a tres mesos més.
13.1 Les persones membres del cos de mossos d'esquadra quan sol·licitin les reduccions de jornada hauran d'optar per una de les formes de gaudiment previstes, d'acord amb les seves preferències i tenint en compte les necessitats del servei.
En les sol·licituds s'haurà de concretar la franja horària de gaudiment de la reducció de jornada diària i la concreció de les altres formes de gaudiment, l'autorització de les quals restarà condicionada sempre a les necessitats del servei.
13.2 No es pot concedir la reducció de jornada a dues persones pel mateix fet causant, llevat que l'exerceixin d'una manera alternativa i sense que el termini global superi l'establert com a màxim.
13.3 Els/les funcionaris/àries que tinguin autoritzada una reducció de jornada i canviïn d'unitat hauran de presentar una nova sol·licitud d'autorització de reducció de jornada a la seva nova destinació per tal de concretar si la forma i franja de gaudiment de la reducció s'ajusta a les necessitats del servei de la nova unitat operativa i si s'escau establir una nova forma o franja de gaudiment.
Modalitats de reducció de jornada
Es poden concedir les següents reduccions de jornada a les persones membres del cos de mossos d'esquadra:
a) Reducció de jornada amb la totalitat de les retribucions.
b) Reducció per discapacitat legalment reconeguda.
c) Reducció de jornada d'un terç o de la meitat amb dret al 80% o al 60% de les retribucions.
Reducció de jornada amb la totalitat de les retribucions
15.1 Les persones membres del cos de mossos d'esquadra poden gaudir d'una reducció de jornada diària de com a màxim un terç de la jornada de treball amb la percepció del cent per cent de les retribucions per tenir cura d'un fill o filla, sempre que no estiguin privats de la guarda legal d'aquest/a per resolució judicial i que l'altre/a progenitor/a treballi.
15.2 Aquesta reducció de jornada amb el cent per cent de les retribucions té una durada màxima d'un any a partir del finiment del permís per maternitat o de la setzena setmana posterior al part, l'adopció o l'acolliment.
Si la persona beneficiària, en els supòsits previstos expressament per la llei, ha gaudit del permís de maternitat i de la paternitat, la durada de la reducció computa de manera consecutiva a partir del finiment d'aquest darrer permís.
El percentatge de la reducció no és ampliable en el cas de part, adopció o acolliment múltiple ni per cap altre supòsit.
La persona beneficiària, sempre que sigui possible segons les necessitats del servei, podrà optar per compactar les hores que corresponguin de reducció de jornada en jornades senceres planificades de treball i consecutives.
Les hores de compactació han de ser les corresponents a un terç de la jornada anual de treball quan la compactació sigui per la totalitat de l'any o la part proporcional si la compactació és per un període inferior a l'any de reducció.
Aquesta reducció de jornada en qualsevol de les seves modalitats d'exercici és acumulable amb el permís de lactància.
Reducció per discapacitat legalment reconeguda
Les persones amb una discapacitat legalment reconeguda que, per aquest motiu, han de rebre tractament en centres públics o privats tenen dret a una reducció de jornada de treball equivalent al temps que hi han de dedicar, sense pèrdua de llurs retribucions íntegres.
Per gaudir d'aquesta reducció de jornada, cal un informe del servei mèdic corresponent que justifiqui la necessitat del tractament, la periodicitat o durada aproximada i la necessitat que es dugui a terme en l'horari laboral.
Reducció de jornada d'un terç o de la meitat amb dret al 80% o al 60% de les retribucions
17.1 És possible gaudir de la reducció d'un terç de la jornada o de la meitat de la jornada de treball, amb la percepció del 80% o del 60% de la retribució, respectivament, en els supòsits següents:
a) Per tenir cura d'un fill o filla menor de sis anys, sempre que se'n tingui la guarda legal.
b) Per tenir cura d'una persona amb discapacitat psíquica, física o sensorial que no faci cap activitat retribuïda, sempre que se'n tingui la guarda legal.
c) Perquè tenen a càrrec un familiar fins al segon grau de consanguinitat o afinitat, amb una incapacitat o disminució reconeguda igual o superior al 65% o amb un grau de dependència que li impedeix ser autònom, o que requereix dedicació o atenció especial.
d) Les dones en situació de violència masclista, per fer efectiva llur protecció o llur dret a l'assistència social íntegra.
17.2 Aquesta reducció de jornada és diària.
Aquest tipus de reducció requereix sempre una regularització anual, com a màxim, i cada vegada que tingui lloc un canvi de destinació de la persona beneficiària.
A més, quan hi ha canvi de destinació, el funcionari o funcionària ha de tornar a sol·licitar la reducció de jornada i s'ha d'establir novament la forma de gaudiment.
18.1 Les persones membres del cos de mossos d'esquadra tenen dret a gaudir de les vacances a què fan referència els apartats següents a aquest article per cada any complert de servei prestat, o la part proporcional que correspongui quan el temps realment treballat sigui inferior a l'any.
18.2 Per a les persones membres del cos subjectes al règim de torns que desenvolupin la jornada de treball en els cicles previstos en els quadrants de cinc setmanes, el gaudiment del període vacacional serà de 218 hores.
18.3 Per a les persones membres del cos subjectes al règim de torns que desenvolupin la jornada de treball en els cicles previstos en els quadrants de tres setmanes, el gaudiment del període vacacional serà de 208 hores.
18.4 Per a les persones membres del cos subjectes al règim d'horari especial, la planificació o el desenvolupament de la jornada de treball anual dels quals inclogui un 25% de treball en caps de setmana i/o nits, el gaudiment del període vacacional serà de 180 hores.
18.5 Per a la resta de les persones membres del cos, subjectes a qualsevol dels règims horaris, la planificació de treball dels quals no s'ajusti a cap dels supòsits anteriors, el gaudiment del període vacacional serà de 165 hores.
A l'efecte de gaudir de les vacances, es determinen els períodes següents:
a) Primer període: comprès entre l'últim dilluns de maig i el primer diumenge d'octubre.
b) Segon període: la resta de l'any excepte els mesos de desembre i gener.
Cada unitat, àrea o divisió repartirà proporcionalment els seus efectius entre els cicles de cada període garantint en el primer període 20 dies naturals consecutius.
Per instrucció del director o directora general, s'especificaran els cicles que formen cada un dels períodes, la seva distribució i el seu gaudiment.
La persona funcionària ha de demanar, per ordre preferencial, els cicles de gaudiment de cadascun dels períodes.
Vacances del personal subjecte als horaris especials
Les vacances del personal subjecte als horaris especials es distribueixen, amb el límit d'hores previst als articles 18.4 i 18.5.
Per instrucció de la direcció general competent en matèria de policia, s'especificaran els cicles que formen cada un dels períodes i el seu gaudiment.
La distribució de les vacances planificades ha de permetre que en els serveis de cada divisió, àrea o unitat es garanteixi la presència en cada cicle del 80% del personal que hi està adscrit.
No obstant això, el percentatge esmentat podrà ser inferior en funció de la proporció entre el nombre d'efectius de cada unitat i el nombre de cicles de cada període.
Els efectius es distribuiran proporcionalment entre tots els cicles de cada període.
La setmana i/o dies lliures de serveis immediatament anteriors, intermedis i immediatament posteriors als assenyalats com a vacances, el personal no podrà ser cridat al servei.
Modificacions de la distribució de les vacances
El gaudiment de les vacances, una vegada concedides, resta sotmès a les modificacions que s'escaiguin com a conseqüència del canvi de destinació de la persona funcionària.
No obstant això, les vacances concedides es respectaran quan el canvi de destinació sigui obligatori.
Als efectes anteriors no es consideraran canvis de destinació obligatoris els que resultin dels processos selectius de promoció interna per a l'accés a escales i categories del cos de mossos d'esquadra i de les convocatòries de provisió de llocs de treball.
Procediment de tramitació de les llicències, permisos, reduccions de jornada i vacances
Les sol·licituds s'han de tramitar mitjançant el corresponent document normalitzat.
Transcorreguts tres mesos a comptar de la data en què la sol·licitud hagi tingut entrada en el registre de la direcció general competent en matèria de policia sense resolució expressa, la llicència s'entendrà estimada.
S'exceptua d'aquest procediment la llicència per malaltia, prevista a l'article 5 i que té un règim jurídic propi previst a la normativa específica.
També s'exceptua d'aquest procediment la llicència per activitat sindical i que es regeix per les normes previstes a l'article 6.
25.1 Les peticions de concessió de permisos s'han de sol·licitar també mitjançant els corresponents documents normalitzats i quan es tracti de permisos a justificar s'hauran d'acompanyar els justificants del fet causant.
25.2 Els permisos per naixement, adopció o acolliment, dels permisos per mort de familiar fins al segon grau de consanguinitat o afinitat i dels permisos per violència masclista, s'entendran concedits a partir de la comunicació de la persona interessada, sens perjudici de la justificació posterior del fet, dins el termini de cinc dies hàbils.
La petició de permís per hospitalització, malaltia greu o accident de familiar fins el segon grau de consanguinitat o afinitat, els permisos per atendre fills discapacitats i el permís de flexibilitat horària recuperable s'han de resoldre en el termini de tres dies hàbils, llevat el supòsit d'ampliació excepcional del permís a sis jornades planificades de treball consecutives, en què la persona interessada haurà de presentar, prèviament, la documentació justificativa, i el termini per emetre resolució serà de sis dies hàbils.
Les peticions de permís prenatal, per trasllat de domicili, per a exàmens finals en centres oficials i també per a altres proves definitives d'avaluació i alliberadores en centres oficials, per a deures inexcusables de caràcter públic o personal, per raó de matrimoni de familiar, per assistència a judicis i per crèdit horari sindical, s'han de resoldre en el termini de cinc dies hàbils.
Transcorreguts aquests terminis sense dictar resolució expressa, les sol·licituds s'entendran estimades.
25.3 Les peticions de permís per a assumptes personals i per hores acumulades s'han de resoldre en el termini de set dies hàbils; transcorregut aquest termini sense resolució expressa, la petició s'entendrà estimada.
25.4 Les peticions de permís per maternitat, les peticions per adopció o acolliment internacional, les peticions de permís per paternitat, les peticions de permís per lactància, les peticions per atendre un familiar i les peticions per matrimoni o inici de la convivència s'han de resoldre en el termini de quinze dies.
Transcorregut aquest sense resolució expressa, la sol·licitud s'entendrà estimada.
Tramitació de reduccions de jornada
26.1 Les peticions de reducció de jornada s'han de presentar mitjançant els corresponents documents normalitzats.
Transcorregut el termini d'un mes a comptar de la data en què la sol·licitud hagi tingut entrada en el registre de la direcció general competent en matèria de policia sense resolució expressa, les peticions s'entendran estimades.
26.2 En les sol·licituds de reducció de jornada amb la totalitat de les retribucions cal justificar que l'altre/a progenitor/a treballa.
En les sol·licituds de reducció de jornada per discapacitat legalment reconeguda cal justificar aquesta discapacitat.
L'autorització de les vacances està condicionada a les necessitats del servei, ateses les característiques del cos de mossos d'esquadra.
Per tant, les peticions de vacances s'entendran estimades si transcorregut un mes des de la finalització del termini que s'estableixi per a la presentació de la sol·licitud de la direcció general competent en matèria de policia no ha dictat resolució expressa.
Les resolucions que deneguin o condicionin el gaudiment de llicències, permisos, reduccions de jornada i vacances per necessitats del servei s'hauran de motivar expressament.
Mesures per a situacions de violència masclista
A les dones víctimes de violència masclista que hagin d'abandonar la localitat on treballen se'ls ha d'oferir, en la localitat que sol·licitin, un lloc de treball de característiques similars al que ocupaven, d'acord amb la normativa de provisió de llocs de treball del cos de mossos d'esquadra.
Queda derogat el Decret 15/1997, de 21 de gener, pel qual es regula el règim de llicències, permisos i vacances de les persones membres del cos de mossos d'esquadra.
Aquest Decret entrarà en vigor en el termini d'un mes a partir de la seva publicació al Diari Oficial de la Generalitat de Catalunya.
Relacions Institucionals i Participació